Iñaki Urdangarin

**Iñaki Urdangarin  Liebaert**, nado en Zumarraga (Guipúscoa) o 15 de xaneiro de 1968, é un ex xogador de balonmán español e esposo da Infanta de España Cristina de Borbón. Ten tratamento de *excelentísimo señor*. Entre 1997 e 2015 foi Duque consorte de Palma, por mor da súa voda coa Infanta. Debido ao escándalo do Caso Nóos, no que estaba involucrado, o Rei Filipe VI revogoulle a concesión do título ducal á súa irmá, polo que o propio Iñaki Urdangarin tivo que deixar de empregalo. O 18 de xuño de 2018 entrou no cárcere de Brieva (Ávila) para cumprir unha condena de cinco anos e 10 meses.

## Traxectoria
### Como xogador 
Despois de pasar polo BM Guadalajara, xogou profesionalmente na sección de balonmán do Futbol Club Barcelona durante 14 tempadas, entre 1986 e 2000. Co FC Barcelona gañou 6 Copas, 2 Recopas e 4 Supercopas de Europa, ademais de 10 Ligas ASOBAL, 7 Copas do Rei, 9 Supercopas de España, 3 Copas ASOBAL e 11 ligas catalás.

Foi internacional pola Selección de balonmán de España en tres Xogos Olímpicos, contribuíndo á consecución de dúas medallas de bronce nos Xogos Olímpicos de Atlanta 1996 e Sidney 2000, ademais dunha medalla de bronce nun Europeo. No ano 2000 retirouse da competición.

### Consorte 
O 4 de outubro de 1997, casou coa infanta Cristina de Borbón na Catedral de Santa Eulalia de Barcelona, ocasión pola cal o rei concedeu á súa filla o título de Duquesa de Palma de Mallorca. Tiveron catro fillos que ocupan os postos do oitavo ao undécimo no orde de sucesión ao rei Xoán Carlos I: 
*Juan Valentín de Todos los Santos, Grande de España, nado o 29 de setembro de 1999.
*Pablo Nicolás de Todos los Santos, Grande de España, nado o 6 de decembro de 2000. 
*Miguel de Todos los Santos, Grande de España, nado o 30 de abril de 2002. 
*Irene de Todos los Santos, Grande de España, nada o 5 de xuño de 2005.

### Acusado de corrupción 
En novembro de 2011, Urdangarin e os seus socios foron investigados no *caso Babel*, derivado da investigación do caso Palma Arena. O 10 de novembro apareceu nos medios de comunicación a noticia dunha probable imputación por un suposto desvío de diñeiro público desde o Instituto Nóos que presidía.

Mediante un comunicado, La Zarzuela apartou a Iñaki Urdangarin dos seus actos oficiais o 12 de decembro de 2011, porque o seu comportamento non era «exemplar» para a Casa do Rei.

O 29 de decembro de 2011 foi imputado polo xuíz José Castro, e citouse para comparecer o día 6 de febreiro de 2012, podéndose atrasar esta data se así é de interese para a súa representación. Dous días despois da imputación, o xuíz Castro aceptou atrasar a declaración de Urdangarin como imputado ao día 25 de febreiro. A declaración do imputado durou máis de 22 horas, durante o día 25 e a madrugada do 27 de febreiro; declarou que non coñecía a existencia de empresas para desviar diñeiro público, culpou a Diego Torres e asegurou que o papel da infanta Cristina na trama empresarial era soamente testemuñal e que o rei pediulle que se desvinculase das súas actividades profesionais.

## Palmarés como xogador 
### FC Barcelona 
* **Títulos internacionais**:
:* 6 Copas de Europa: 1990-1991, 1995-1996, 1996-1997, 1997-1998, 1998-1999 e 1999-2000. 
:* 2 Recopa de Europa de balonmán: 1993-1994, 1994-1995.
:* 4 Supercopa de Europa de balonmán: 1995-1996, 1996-1997, 1997-1998, 1998-1999.

* **Títulos nacionais**:
:* 10 Liga ASOBAL:
:* 7 Copa do Rei de balonmán:
:* 9 Supercopa de España de balonmán:
:* 3 Copa ASOBAL:
:* 11 Liga Catalá de Balonmán:

### Selección española 
Foi 154 veces internacional coa Selección española, coa que participou en 9 grandes eventos internacionais:
* Xogos Olímpicos de Barcelona 1992: quinto.
* Xogos Olímpicos de Atlanta 1996: terceiro e medalla de bronce 16px
* Xogos Olímpicos de Sidney 2000: terceiro e medalla de bronce 16px
* Mundial Júnior de España 1989: segundo e medalla de prata. 16px
* Mundial de Suecia 1993: quinto.
* Mundial do Xapón 1997: sétimo.
* Mundial de Exipto 1999: cuarto.
* Europeo de Portugal 1994: quinto.
* Europeo de Croacia 2000: terceiro e medalla de bronce 16px

## Títulos nobiliarios 
* Excelentísimo señor don Iñaki Urdangarin, duque consorte de Palma de Mallorca (desde o 4 de outubro de 1997 ata o 11 de xuño de 2015).

## Distincións 
* Gran Cruz da Real Orde do Mérito Deportivo (2001).

## Notas 
## Véxase tamén 
### Ligazóns externas 
* Iñaki Urdangarin no sitio oficial da Casa Real